ক্লুজ-নাপোকা, সাধারণত ক্লুজ হিসাবে পরিচিত, রোমানিয়ার চতুর্থ-জনবহুল শহর। এটি দেশের উত্তর-পশ্চিমাঞ্চলে ক্লুজ কাউন্টির আসন। ভৌগোলিকভাবে, এটি বুখারেস্ট (৩২৪ কিলোমিটার (২০১ মাইল)), বুদাপেস্ট (৩৫১ কিমি (২১৮ মাইল)) ও বেলগ্রেড (৩২২ কিলোমিটার (২০০ মাইল)) থেকে মোটামুটি সমদূরত্বে অবস্থিত। সামিউল মাইক নদী উপত্যকায় অবস্থিত, শহরটি ঐতিহাসিক ট্রানসিলভেনিয়া প্রদেশের অনুমোদনহীন রাজধানী হিসাবে বিবেচিত হয়। এটি ১৭৯০ সাল থেকে ১৮৪৮ সাল এবং ১৮৬১ সাল থেকে ১৮৬৭ সাল পর্যন্ত অবধি গ্র্যান্ড ট্রানসিলভেনিয়া অব প্রিন্সিপালিটির সরকারি রাজধানী ছিল।  ২০১১ সালের হিসাবে, ৩২৪,৫৭৬ জন বাসিন্দা নগরীর সীমানার মধ্যে বসবাস করতেন (জাতীয় রাজধানী বুখারেস্টের পরে এটিকে দেশের দ্বিতীয় সর্বাধিক জনবহুল করে তুলেছে), যা ২০০২ সালের আদমশুমারিতে নথিভুক্ত করা জনসংখ্যা থেকে সামান্য বেশি। ক্লুজ-নাপোকা মহানগরীর জনসংখ্যা ৪,১১,৩৭৯ জন, অপরদিকে পেরি-নগর অঞ্চলের জনসংখ্যা (রোমানিয়া: জোনা পেরিউরবানি) ৪,২০,০০০ জনের অধিক। ক্লুজ-নাপোকার নতুন মেট্রোপলিটন সরকার ২০০৮ সালের  ডিসেম্বর মাসে কার্যকর হয়। কাউন্টি জনসংখ্যা নিবন্ধন পরিষেবা দ্বারা সরবরাহিত ২০০৭ সালের একটি অনুমান অনুসারে, এই শহরটি ২০০৪-২০০৭ সাল পর্যন্ত প্রতিবছর গড়ে প্রায় ২০,০০০ জন শিক্ষার্থী ও অন্যান্য অনাবাসিকদের দৃশ্যমান জনসংখ্যাকে পরিষেবা প্রদান করে। শহরটি ১৪তম শতকে নির্মিত ইউনিরি স্কয়ারের সেন্ট মাইকেল'স গির্জা থেকে ছড়িয়ে পড়ে এবং ক্লুজ-নেপোকার পৃষ্ঠপোষক আর্চেনেল মাইকেলের নামানুসারে গির্জার এই নামকরণ করা হয়। পৌরসভার আয়তন ১৭৯.৫২ বর্গ কিলোমিটার (৬৯.৩১ বর্গ মাইল)।  ক্লুজ-নেপোকা ১৯৯০-এর দশকে এক দশকের অবনতির অভিজ্ঞতা অর্জন করে, এর আন্তর্জাতিক খ্যাতি সে সময়ের মেয়র ঘোরঘে ফুনারের নীতি কারণে ভুগেছিল। শহরটি বর্তমানে রোমানিয়ার অন্যতম গুরুত্বপূর্ণ একাডেমিক, সাংস্কৃতিক, শিল্প ও ব্যবসা  কেন্দ্র। এখানে অন্যান্য প্রতিষ্ঠানের মধ্যে বোটানিকাল গার্ডেন সহ দেশের বৃহত্তম বিশ্ববিদ্যালয় বাবে-বলিই বিশ্ববিদ্যালয়; জাতীয় খ্যাতিমান সাংস্কৃতিক প্রতিষ্ঠান; পাশাপাশি বৃহত্তম রোমানীয়-মালিকানাধীন বাণিজ্যিক ব্যাংক রয়েছে। ক্লুজ-নাপোকা ২০১৫ সালে ইউরোপীয় যুব রাজধানী এবং ২০১৮ সালে ইউরোপীয় সিটি অব স্পোর্ট উপাধি ধারণ করে।   ভূগোল  thumb|left|সেন্ট্রাল পার্কের পুরানো ক্যাসিনো thumb|সামিউল মাইকের তীরে  ট্রানসিলভেনিয়ার কেন্দ্রীয় অংশে অবস্থিত ক্লুজ-নাপোকার সমতল পৃষ্ঠের আয়তন ১৭৯.৫ বর্গকিলোমিটার (৬৯.৩ বর্গ মাইল)। শহরটি অপুসেনি পর্বতমালা, সোমের মালভূমি ও ট্রান্সিলভেনীয় সমভূমির সংযোগস্থলে অবস্থিত। এটি সামিউল মাইক ও নাদের উপত্যকায় ছড়িয়ে পড়েছে এবং কিছুটা পোপেইটি, চিন্তৌ, বোরহানসি ও পপেই নদীর উপত্যকাগুলিতে প্রসারিত হয়েছে। শহরের দক্ষিণাঞ্চলটি ফেলিয়াক পাহাড়ের উত্তর ঢালের উপরের সোপানে প্রসারিত হয়েছে এবং ৫০০ মিটার (১,৬০০ ফুট) থেকে ৭০০ মিটার (২,৩০০ ফুট) উচ্চতা সহ পাহাড় বা পর্বত দ্বারা তিন দিকে বেষ্টিত।   জনপরিসংখ্যান  ২০১১ সালের আদমশুমারি অনুসারে শহরের জনসংখ্যা ৩,২৪,৫৭৬ জন, বা রোমানিয়ার মোট জনসংখ্যার ১.৬%। ক্লুজ-নাপোকা মহানগর অঞ্চলের আনুমানিক জনসংখ্যা  ৪,১১,৩৭৯ জন। ইউরোস্ট্যাট দ্বারা স্বীকৃত কার্যকরী শহরাঞ্চলের সংজ্ঞা অনুযায়ী, ক্লুজ-নাপোকা কার্যকরী শহরাঞ্চলটির জনসংখ্যা ৩,৭৯,৭৩৩ জন (২০১৫ পর্যন্ত)। চূড়ান্ত ভাবে, পেরি-নগর অঞ্চলের জনসংখ্যা ৪,২০,০০০ জনেরও বেশি। ক্লুজ-নাপোকার নতুন মেট্রোপলিটন সরকার ২০০৮ সালের ডিসেম্বর মাসে কার্যকর হয়। কাউন্টি পপুলেশন রেজিস্টার সার্ভিস দ্বারা সরবরাহিত ২০০৭ সালের তথ্য অনুসারে, শহরের মোট জনসংখ্যা ৩,৯২,২৭৬ জনের বেশি।  অর্থনীতি  left|thumb| এরিলোর অ্যাভিনিউ, বৃহত্তম ও ব্যয়বহুল বাণিজ্যিক সড়ক thumb|উরসাস ব্রেয়ারিজ, যেখানে একটি জনপ্রিয় রোমানীয় বিয়ার তৈরি করা হয়  ক্লুজ-নাপোকা রোমানিয়ার একটি গুরুত্বপূর্ণ অর্থনৈতিক কেন্দ্র। স্থানীয় যে সকল পণ্য জাতীয় ও কিছুটা এমনকি আন্তর্জাতিক স্তরে সুপরিচিত হয়ে ওঠে, সেগুলির মধ্যে রয়েছে: বানকা ট্রানসিলভেনিয়া, থেরাপিয়া রানব্যাক্সি, ফারমেক, জোলিডন, ও উরসাস ব্রেয়ারিজ।  মার্কিন অনলাইন ম্যাগাজিন ইনফরমেশনউইক জানিয়েছে যে রোমানিয়ার অনেক সফ্টওয়্যার/আইটি ক্রিয়াকলাপ ক্লুজ-নাপোকায় সক্রিয় রয়েছে, যা শহরটিকে দ্রুত রোমানিয়ার টেকনোপোলিসে পরিণত করছে। নোকিয়া ক্লুজ-নাপোকার কাছে একটি মোবাইল টেলিফোন কারখানায় ২০০ মিলিয়ন ইউরো বিনিয়োগ করে; এটি ২০০৮ সালের ফেব্রুয়ারি মাসে উৎপাদন শুরু করে এবং ২০১১ সালের ডিসেম্বর মাসে বন্ধ হয়ে যায়। এটি শহরটিতে একটি গবেষণা কেন্দ্রও চালু করে, যা ২০১১ সালের এপ্রিল মাসে বন্ধ হয়ে যায়। পূর্ববর্তী নোকিয়ার কারখানাটি ইতালীয় সরঞ্জাম প্রস্তুতকারক ডি'লংঘি ক্রয় করে।   আন্তর্জাতিক সম্পর্ক    যমজ শহর – ভগিনী শহরগুলি   ক্লুজ-নাপোকার যমজ শহরসমূহ:    ডিজন, ফ্রান্স (১৯৬৫)   নান্তেস, ফ্রান্স (১৯৯০)   জাগরেব, ক্রোয়েশিয়া (১৯৭৬)   কোলন, জার্মানি (১৯৭৬)   প্যাকস, হাঙ্গেরি (১৯৯০)   কলাম্বিয়া, সাউথ ক্যারোলাইনা, ইউএসএ (১৯৯১)  বেরশেবা, ইসরায়েল (১৯৯১)   চেংচৌ, চীন (১৯৯৪)   সুউন, দক্ষিণ কোরিয়া (১৯৯৯)   মাকাতি, ফিলিপিন্স (১৯৯৬)   চাকাও, কারাকাস, ভেনেজুয়েলা (১৯৯৯)   সাও পাওলো, ব্রাজিল (২০০০)Lei Municipal de São Paulo 14471 de 2007 WikiSource   কোরি, আলবেনিয়া (২০০১)   পারমা প্রদেশ, ইতালি (২০০৫)   রকফোর্ড, ইলিনয়, ইউএসএ (২০০৫)   ইস্ট ল্যানসিং, মিশিগান, ইউএসএ (২০০৫)   রদারহাম, যুক্তরাজ্য (২০০৬)   ভালদিভিয়া, চিলি (২০০৯)   ভিতেরবো, ইতালি (২০০৯)  নমুর, বেলজিয়াম (২০১০)   নিংবো, চীন (২০১৪)   উংহেনি, মলদোভা (২০১৬)   কারাগান্দা, কাজাখস্তান (২০১৭)   ব্রাগা, পর্তুগাল (২০১৮)   এসকিসেহির, তুরস্ক (২০২০)   ডর্টমুন্ড, জার্মানি (২০২০)  তথ্যসূত্র  বহিঃসংযোগ  বিষয়শ্রেণী:ক্লুজ-নাপোকা বিষয়শ্রেণী:রোমানিয়ার শহর বিষয়শ্রেণী:রোমানীয় কাউন্টিসমূহের রাজধানী